Agenten: - Gode sjanser for at Pogba drar til Barcelona dersom...
For til nyhetsbyrået EFE sier fotballagent Mino Raiola, som også har blant andre Zlatan Ibrahimovic på sin klientliste, følgende om mulighetene for at Paul Pogba bytter klubb. – Det er gode sjanser for at Pogba drar til Barcelona dersom Joan Laporta vinner presidentvalget i Barcelona. Pogba har vært lenket til en rekke storklubber over lenger tid. Manchester City, PSG og Real Madrid skal være blant flere interessenter, og Laporta, som var president i Barcelona fra 2003 til 2010, har heller ikke lagt skjul på at han ønsker den talentfulle franskmannen til klubben. – Pogba er en spiller vi liker veldig godt. Vi kjenner agenten hans, og det er nøkkelen i denne operasjonen. Vi må forhandle med ham og Juventus, sa Laporta til BBC i starten av juli. Men det er et åpenbart problem: Han er ennå ikke president i den katalanske klubben. Det kan han imidlertid snart være, for i morgen skal klubben gjennomføre et presidentvalgt. Der står det mellom sittende president Josep Maria Bartomeu og Laporta samtidig som Agusti Benedito er en liten outsider. Da Bartomeu ble president: Neymar-bråk utløsende årsak til at Rosell trakk seg – I januar ville «alle» ha Bartomeu ut, men nå er han favoritt til å vinne, sa Petter Veland til VG for tre dager siden. – Hvorfor? – Resultater, resultater, resultater. Det er det det dreier seg om. I januar lå klubben bakpå i serien kontra Real Madrid, og det så ikke helt bra ut sportslig. Så snudde alt, og ved sesongslutt sto Barcelona igjen med seriegull, cupgull og Champions League-troféet. Det er det som betyr noe, sa Veland. Barca-trenerens suksess: Bedre trent og ny Messi-rolle Om han skulle treffe med sin spådom, kan klubbens sjanser for å få tak i Paul Pogba minskes. Barcelona kan uansett ikke registrere spillere før i januar 2016, så hvis Pogba vil forlate Juventus til fordel for Barca i sommer, må han regne med en halv sesong på sidelinjen. Det har Aleix Vidal og Arda Turan sagt seg villig til. Sistnevntes overgang er imidlertid litt komplisert. Skulle Bartomeu, som jo punget ut for den tyrkiske midtbanespilleren, tape valget, ligger det nemlig en klausul om at den nye presidenten kan sende spilleren tilbake til Atlético.
22 år gamle Paul Pogba er et av sommerens heteste objekter på overgangsmarkedet, og han blir ikke mindre het av agentens siste uttalelser.